rlitschk/wikidir huggingface dataset:
Brabants is en nedderlannschen Dialekt, de in Noord-Brabant un in de belgischen Provinzen Antwerpen un Fläämsch-Brabant snackt ward. In’n Noordwesten vun Brabant üm Willemstad ümto ward Hollandsch sproken. Traditschonell warrt dat Südgeldersche as en anner Dialekt ansehn. Brabants warrt nich as ene Minnerheitenspraak gellen laten. De drüdde Deel vun de Lü in de Benelux-Länner, de Nedderlannsch snacken doot, leevt in’t Rebeet vun’t Brabants. In grote nedderlannsche Steder, to’n Bispeel Breda un Eindhoven, wo vele Hollänners leevt, warrt Brabants nich veel spraken. In Tilburg un ’s-Hertogenbosch gifft dat avers vele Lü, de Brabants snackt. In Belgien warrt Brabants vun mehr Lü snackt. In Brüssel warrt Brabants vun nich vele Lü snackt, ofschoonst Brabants in Brüssel in vele kulturellen Aktivitäten bruukt warrt un dor enen hogen Status hett. Brabants weer in’t Middelöller en Deel vun’t Dietsche, wat ene nedderfranksche Dialektgrupp weer.
Bachelor of Hearts is de Titel vun en britische Filmkummedie ut dat Johr 1958. De romantische Speelfilm is an’n 18. Dezember 1958 to’n eersten mol in Düütschland wiest worrn. In de Hööftrullen speelen Hardy Krüger un Sylvia Syms. De Düütsche Wolf Hauser is en Uttuuschstudent, de na England kummt, üm an de University of Cambridge to studeeren. Dat duert nich lang dat he sien – wat he noch nich weet – tokamen Professer Murdock Schimp an’n Kopp smieten deit. Un ok mit sien Kamernaver in’t Studentenwahnheim, Hugo Foster, anenanner rasselt. So mutt he gau faststellen, dat üm de britischen Brüük un Nücken nich recht wat weet. Man he heet Glück, dat sik de smucke Studentin Ann, de bi Hugo weer, mit em afgifft un em den Instieg in Cambridge lichter to maken. Dat stellt sik rut, dat Hugo Präsident vun en Studenten-Club is, de sik sülvst de U.H.U.s nöömt. Jemehr Setten beseggt, dat de Liddmaten över’t Johr verdeelt dree Opgaven aftoleisten hebbt. Glieks to Anfang geith dat los: in’n Rahmen vun’n Poppy Day, en Universitätsfier, mött se apentlich en vun de ne’en Studenten oppern. Wolf, de in sien Streven na Kuntakt, midden in dat Drapen vun de U.H.U.s rinstolpert, warrt
En Phagozyt (vun’t ooltgreeksche φαγεϊν phagein „freten“ un κύτος kýtos „Fatt“, „Hüll“) is de Beteken för en so nöömte „Freetzell“, de en zellulären Bestanddeel vun’t Blood dorstellt. Se sünd in de Laag lebennig un nich-lebennige Geweev oder annere Deelen in sik optonehmen un to verdauen. Dorbi warrt in Mikrophagen un Makrophagen ünnerscheedt. Mikrophagen künnt in disse Funkschoon vun de Frömdkörperafwehr – de ok as Phygozatoos betekent warrt – as Mikrozyten oder Granulozyten vörkamen. Se künnt nich blots in’t Blood vörkamen, man sünd ok in de Twüschenzellrüüm vun de Geweven free beweglich. Jüst so as Amöben bewegt se sik un folgt dorbi sünnere Reizen. Mikrophagen künnt blots lütte Deelen (t. B. Bakterien) över de Phagozytoos an de Siet maken. Free bewegliche Makrophagen warrt Monozyten nöömt. Wenn se aver in’t Geweev inwannert, warrt se to Geweevsmakrophagen. Se all tohopen billt dat retikulohistiozytäre System. En bedüdene Opgaav vun jem is de Anlaag to de Antigenpräsentatschoon, dat heet se laadt Molekülen, de Antigenen, op sünnere Proteinkumplexen, so dat se vun’t Immunsystem wohrnahmen warrn künnt. Phagozyt. Mehr Biller, Videos oder Audiodateien to’t Thema gifft dat bi Wikimedia Commons.
Halverstidde is ene Stadt in’n Süden vun Sassen-Anholt bi’n Hoort mit 39.693 Inwahners (30. Juni 2004). Halverstidde is de Kreisstadt vun’n Landkreis Harz. In’t Middelöller weer Halverstidde de Seet vun en kathoolschen Bischop un ok in de Hanse. Noch in’t 19. Johrhunnert is in Halverstidde veel ostfälschet Platt snackt wurrn. Dom Läwfruenkark Martinikark St. Andreaskark St. Johanneskark Jochen Danneberg (*1953), düütsch Skispringer Halverstidde. Mehr Biller, Videos oder Audiodateien to’t Thema gifft dat bi Wikimedia Commons. Steed vun de Stadt Halverstidde (hoochdüütsch)
Disse Artikel is man blots en Stubben. Du kannst Wikipedia helpen un em verbetern. Plettmert is ene Stadt an de Lenne in’n Märkischen Kreis in’t Suerland in Noordrhien-Westfalen. Plettmert weer inst in de Hanse. Plettmert is an’n Rand vun’t inst luthersche Märkische Suerland, an de Grenz to’t mehr oder minner kathoolsche Hoochsuerland. Plettmert hett na’n Süden ene Grenz to den Kreis Olpe, de to’t Hoochsuerland höört. Plettmert is de Seet vun de plettac AG, wat een vun de gröttste Gesellschoppen vun de Buweertschop in Düütschland is. Plettmert is de Oort, ut den Carl Brockhaus, de de Elwerfelder Bibel herutgeef, weer. Dat Plettmerter Dagblaad is dat Süderländer Tageblatt. Plettmert. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Stadt (hoochdüütsch)
En Serpopard is en mytholoogsch Figur ut dat ole Ägypten, Sumer un Elam. He süht ut as en Oord Leopard, aver mit en unbannig langen Hals. Dorvon de Naam „Serpopard“, wat von latiensch serpens „Snaak“ un pardus „Panther“ kummt. Disse Naam is aver eerst in de Neetied opkamen. In’t ole Ägypten hebbt se dor Sedja to seggt. Dat Motiv kummt veel op Sminkplaten ut de vördynastische Tied (üm un bi 3000 v. Chr.) vör. Serpopard. Mehr Biller, Videos oder Audiodateien to’t Thema gifft dat bi Wikimedia Commons.
En Diek is en nich allto groot Meer , wat vun Minschen anleggt oder vun de Natur tostann bröcht is. In'n Unnerscheed to'n Pool speelt de Minsch un siene Weertschop bi en Diek en Rull. In de Städer weert Dieke faken anleggt, um Goorns un Parkanlagen wat up to smucken. Ok to'n Sammeln vun Water, as Mööglichkeit, um Water bi en Överswemmen up to fangen un as Spieker för Löschwater weert se bruukt. Fudderhen weert Dieke för de Fischtucht oder för dat Bewahren vun Fische bruukt (kiek bi Fischdiek). Ok, um schöne Fische to holen un an to kieken, weert Dieke anleggt, sunnerlich bi Goldfische un Koi. In Vagelkojen in Noordfreesland weert Dieke anleggt, um Watervagels in to fangen, annerwegens weert se anleggt, um Watervagels dor en tohuse mit to geven. Grote Dieke finnt sik in de Goorns vun Borgen un Slötter, so, as de velen Dieke in den Franzööschen Goorn vun dat Slott vun Versailles. Man ok de Natuur bringt Dieke tostanne, sunnerlich, wenn bi en Stormfloot de Diek braken is, un dor denn de Brake vun över blifft.
De Bundsautobahn 48 (Afk.: BAB 48 oder A48) is en regionale Autobahn in Rhienland-Palz. Se is op hele Läng – wat ruchweg 79 km sünd – en Deelstück vun de E 44 un stellt en Dweerverbinnen twüschen de A 1 un de A 3 dor. De A 48 fangt an’t Autobahndreeeck Vulkaneifel an de A 1 an un föhrt vun dor na Noordoosten över Koblenz wieter bit an’t Autobahndreeeck Deernbach an de A 3. Bito besteiht en Verbinnen mit de A 61 an’t Autobahnkrüüz Koblenz. In Koblenz dweert de A 48 ok den Rhien över de Bendorfer Brüch. Toeerst weer de A 48 as Autobahn vun de Grenz na Luxemborg bi Mesenich över Trier un Koblenz bit na Dernbach plaant un boet. In disse Tiet weer op de Strecken twüschen dat Autobahndreeeck Moseldaal un de Anslusssteed Daun nich blots de A 1, man ok de A 48 utschillert. As de Autobahnen Anfang vun de 1990er Johren nee organiseert weern, is de Deel in’n Westen vun de luxemborgschen Grenz bit na Trier in de A 64 ümnöömt worrn. De Autobahn schüll vun Dernbach bit na de hüütige A 480 na Reiskirchen wieterföhren un vun dor wieter na’t Hattenbacher Dreeeck twüschen de
Freesland is ene Lannschap, de vandage deelwies to de Nedderlannen, to Neddersassen un Sleswig-Holsteen höört. Westerlauwersk Fryslân: De Provinz Freesland vun de Nedderlannen Oostfreesland: en Kuntrei in Neddersassen, Düütschland Noordfreesland (freesch: Fraschlönj/Friislon): en Landkreis in Sleswig-Holsteen (Sleswig), Düütschland dat Eiland Helgoland, Sleswig-Holsteen, Düütschland de Ilvinsel Neewark dat ehemaalsche Rüstringen de Landkreis Freesland in Neddersassen dat Saterland (freesch: Seelterlound) dat Land Wursten. Freesland is in'n Oorsprung dat ganze von Fresen bewahnte Küstenrebeet twüschen Rhien un Wersermünne un twüschen Eider un Vidå (Wiedau). In't achte Jahrhunnert wurr dat Rebeet von de Karolingers unnerkregen un christianiseert. Gegenmann von de Karolingers weer de Fresenkönig Radbod, de sik nich döpen leet. As na sienen Doot Utrecht an dat Frankenriek full, weer de Rhien nich mehr de Scheed twüschen Freesland un dat Frankenriek. Wiel de Minschen in de Marschen ümmer mehr wurrn un de Överswemmungen tonehmen, wannern vele junge Fresen ut un versochen, up de Geest dör Roden Neeland to winnen. So drungen wahrschienlick siet 900 de Östringer in't Ammerland vör, un de Oostfresen togen langs de Eems un de Leda in den Hümmling un in't Saterland in. Um de Jahrdusendwenn wurrn de Seedieken boot. Dör disse gemeensame Arbeit an dat grote Wark sett sik bi
Snorri Sturluson (* 1179 in Hvammur í Dölum, Iesland; † 22. September 1241 in Reykholt) weer en ooltieslannschen Skalden/Dichter un Historiker. Ok in de Politik hett he up Iesland en bannige Rull speelt. Snorri siene Öllern sünd Sturla Þórðarson un Gudny Bödvarsdóttir ween. Uptagen wurrn is he vun en mächtigen Mann, as dat in de dore Tied Bruuk ween is. Dor hannel sik dat um Jón Loptsson (1124–1197) bi, wat een vun Iesland siene Goden weer, de veel to beschicken harr. Ok een vun de klööksten Mannslüde up Iesland schall he ween hebben. Jón Loptsson siene Familie weer mächtig un güng torüch bit up Halvdan Svarte. Wahnen dö he in Oddi, wat in dat Middeloller en kulturell Zentrum in Iesland ween is. Dor hett Snorri Lesen un Schrieven lehrt un ok Unnerricht kregen in Latiensch, Theologie, Geographie un Ieslannsch Recht. He weer för en korte Tied verheiraat mit eene rieke junge Fro un leev in Borganes. Man 1206 is he na Reykholt umtrocken un is dor den Rest vun sien Leven bleven. Snorri hett twee öllere Bröer harrt, de heten Þórður un Sighvatur. Snorri warrt as Schriever vun de Snorra-Edda (ok Prosa-Edda oder Jüngere Edda nömmt). Dor hannelt sik dat
Bottervagel betekent Bottervagels, en Insekt ut de Ornen Lepidoptera, Goldpeer, en Insekt ut de Ornen Odonata. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bremer betekent en Inwahner vun de Stadt un dat Bundsland Bremen, Goldpeer, en Insekt ut de Ornen Odonata, Bremer, Oort in Iowa, USA. Bremer is de Familiennaam von Adalbert Bremer (1902–1948), düütschen Politiker, Alexandre Bremer (* 1992), franzöösch-belgischen Ieshockeyspeler, Alida Bremer (* 1959), düütsch-kroaatsche Schrieversche, Översetterin un Literaturwetenschopperin, Anja Bremer (1901–1985), düütsche Galeristin un Kunsthändlerin, Annemarie Bremer (* 20. Johrhunnert), düütsche Filmeditorin, Arthur Bremer (* 1950), US-amerikaanschen Attentäter, Asmus Bremer (vör 1652–1720), düütschen Börgermeester, Benedict von Bremer (1717–1779), düütschen Jurist, Benedix von Bremer (1717–1779), düütschen Jurist, Verwaltungsbeamten un Politiker, Benedix Georg von Bremer (1686–1754), düütschen Beamten, Benedix Georg August von Bremer (1759–1813), düütschen Gesandten un Politiker, Benedix Carl Christian Bremer (1791–1853), düütschen Jurist, Burckhard Bremer (* üm 1946), düütschen Radrennfohrer, Caroline von Bremer (1766–1845), düütsche Äbtissin, Chris-Carol Bremer (* 1971), düütschen Swemmer, Claus Bremer (1924–1996), düütschen Dramaturg, Speelbaas un Lyriker, Dagmar Bremer (* 1963), düütsche Hockeyspelerin, Detlef Bremer (1957–1988), düütsch Opper an de düütsch-düütsche Grenz, Dieter Bremer (* 1938), düütschen Ooldphiloloog, Eli Bremer (* 1978), US-amerikaanschen Modernen Fievkämpfer, François Bremer (1900–1960), luxembörgschen Gewichthever, Franz Peter Bremer (1832–1916), düütschen Rechtshistoriker, Franziska Bremer (* 1985), düütsche Volleyballspelerin, Fredrika Bremer (1801–1865), sweedsche Schrieverin, Friedrich Franz Dietrich von Bremer (1759–1836), düütschen Staatsmann, Fritz Bremer
Busse betekent Busse, en Familiennaam (för Lüüd mit düssen Naam kiek dor), Busse (Bus), Fohrtüüg för de Straat, Busse (Goldpeer), Insekt ut de Ornen Odonata, Busse Elektromobil-Bau, fröheren düütschen Autohersteller. Kiek ok bi: Buße, Buss. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Damensnieder betekent Snieder, de Kledaasch för Froenslüde maakt, Damensnieder, Ornen von Insekten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dubbeldecker betekent Fleger mit twee Flögels över’nanner, Dubbeldeckerbus för Omnibussen mit twee Stockwarken, annern Naam för Goldpeer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Dat Grote Schisma weer dat Trennen vun de röömsch-kathoolsche Kark vun 1378 bet 1417. De ene Seet vun en Paapst weer Rom in Italien un de anner Avignon in de Provence. Dat Grote Schisma keem to en End wiels vun 1414 bet 1418 dat Konzil vun Konstanz weer. De Paapst vun Avignon worr in Holland, Schottland, Frankriek, Süüditalien un Spanien gellen laten. Vun 1409 weer en derde Paapst in Pisa. Dat geev wegens dat Konzil vun Pisa en derden Paapst. Greeksche Schisma
Disse Artikel is man blots en Stubben. Du kannst Wikipedia helpen un em verbetern. Hongkong, afkört: HK (chineesch 香港 Pinyin: Xiānggǎng, Jyutping: Hoeng1gong2, Yale: Hēunggóng, engelsch Hong Kong, afkört.: 港), es ene Metropole un Besundere Administrative Zone (engelsch Special Administrative Region, kort: SAR), de an de Süüdküste van de Volksrepublik China bi de Münn van’n Pärlstroom (珠江 Zhū Jiāng) liggt. De œver sèven Millionen Hongkongschen lèvet up 1106 Quadratkilometern (7,3 Mio. Inwòners Stand Ende 2022). Wat Hongkong med siene Weerdschopskraft un de wichtige Finanzbörse ene Weltstad maket. 95 Perzent van den Lüden in Hongkong sind chineesch un küürt to’n groten Deel Kantoneesch as eerste Sprake. Dat Vereenigde Könningriek besette Hongkong 1841 in’n Eersten Opiumkrieg un make de Stad med den Verdrag van Nanking 1843 ene britische Kroonkolonie. Vèle Chinesen flüchten tiedens den Chineeschen Börgerkrieg van 1927 bet 1949 na de britsche Kolonie 1927 bis 1949. In’n Jare 1997 œvergav dat Vereenigde Könnigriek de Staatsmacht an de Volksrepublik China. Siedden es Hongkong ene Besundere Administrative Zone binnen China un drav sik sülvst verwalten un de friege Marktweerdschop behoolden. u. Düt Prinzip Een Land, twee Systeme hadde de Sino-British Joint Declaration fastleggd vertraglich vereinbart. Noch 2013 gull Hongkong so anders as de
Disse Artikel is man blots en Stubben. Du kannst Wikipedia helpen un em verbetern. De Blöte is de Deel vun en Plant, wo all Organe in bi’nanner staht, de se för ehr Vermehren bruken deit. Lang nich all Planten hefft Blöten. Blöten gifft dat bi Planten, de to den Stamm vun de Todecktsadigen (Angiospermae) oder Blötendregers (Magnoliophyta) tohöört. Düsse Plantengrupp faat Planten tohopen, de sik duchtig verscheelt, vun dat korte Stratengras bit hen to den hogen Kastanjenboom. Blöten hefft ganz verscheden Formen un Farven un Minschen freit sik över jem as Dekoratschoon för Huus un Goorn. Blöten sünd ok en wichtige Hölp, um Plantenaarden to bestimmen. In düsse Teeknung kann een sehn, wie de Blöte ut verscheden Deele upboot is. Nich alle Deele vun de Blöte gifft dat bi alle Planten. Dat gifft Blöten sunner Kelkblöer oder sunner Kroonblöer (Norweegsch Esdoorn) oder dor fehlt sogor beide an (to'n Bispeel Wilgen). Ok könnt de Kroonblöer fehlen, man dat gifft denn bunte Kelkblöer, as bi de Kiewittbloom un de Witten Ööschen. Towielen gifft dat en Bikelk, en Kranz vun kelkhaftige Blöer, de averst nich to den Kelk mit tohöörn doot. So is dat unner annern bi dat Moschusmalven, de en Bikelk mit
Anastasius III., boren in Rom, weer Paapst van April 911 bit Juni 913 un dormit Nahfolger vun Sergius III.. Sien Naam bedüüt: „de weer upstahn is“ (greeksch). Över hüm gifft dat so good as kien Upteknungen. Sien Pontifikat fallt in de Tiet vun de Herrschap vun röömsch Adligen över Rom un de Mätressenherrschap (Pornokratie). Sien Nahfolger wurr denn Lando. Anastasius III. in dat Biographisch-Bibliographisch Kirchenlexikon Anastasius III. in de Katalog vun de Deutsche Nationalbücherei
Joe Morello (* 17. Juli 1928 in Springfield, Massachusetts; † 12. März 2011 in New Jersey) weer en US-amerikaansch Jazzmusiker. Morello hett toeerst mit söss Johren Violine lehrt. Mit negen Johr kunn he dat Instrument so good spelen, dat he en Solo Upträe in Mendelssohns Violinkonzert mit dat Boston Symphony Orchestra maken kunn. Mit 15 Johren hett he aber zo dat Slagtüüch wesselt, wo he bi George Lawrence Stone (de vun de nee Techniker vun sien Schölr so beindruckt weer, dat he hüm dat nächst Lehrbook widmet hett) un Billy Gladstone vun de Radio City Music Hall lehrt hett. Morello wurr nah Tosommenarbeit mit de Glen Gray Band (1950), dem Gitarristen Johnny Smith (1952) un de Stan Kenton Band (1952) regulär Bandliddmaat vun dat Marian McPartland Trio (1953–1956). Van 1957 bit 1967 bild he gemeensam mit Dave Brubeck (Klaveer), Paul Desmond (Oltsaxophon) un Gene Wright (Bass) de woll berühmteste Formation vun dat „Dave Brubeck Quartett“. Brubeck leet de vun Geburt an sehbehinnert Morello Ruum för utdehnt Soli. Good Bispeelen dorför sünd „Castilian Drums“, „Take Five“, „Far More Drums“, „Watussi Drums“ un „Unsquare Dance“. De Upnahmen vun dat berühmt Konzert van’ 22. Februar 1963 in de Carnegie Hall beeden in „Castilian
„The Senator“ Eugene Joseph Wright (* 29. Mai 1923 in Chicago; † 30. Dezember 2020 in Los Angeles, Kalifornien) weer en US-amerikaansch Jazz-Kontrabassist. Bekannt wurr he as Liddmaat vun dat Dave Brubeck Quartet, besünners dör dat bekanntste Album vun de Gruppe Time Out (1959), mit den Pianisten Brubeck, de Slagtüüchspeler Joe Morello un Paul Desmond (Saxophon). Wright speel mit de Lonnie Simmons Grupp un leit van 1943 bit 1946 sien eegen Band, de „Dukes of Swing“; sien groot Dörbröök gelung hüm aber eerst in de Grupp vun Dave Brubeck. He speelt en bannig soliden Jazz, de vun Brubecks Speelwies beinfloot weer. Wright weer dorför all bi Gene Ammons (1946–48, 1949–51), bi Count Basie (1948/49) un bi Arnett Cobb (1951/52) tätig. He hett aber ok mit Charlie Parker, Billie Holiday, Carmen McRae, Buddy DeFranco, Red Norvo, Cal Tjader, Kai Winding, Karen Hernandez, Sonny Stitt, Dorothy Donegan un Monty Alexander tosommen speelt. Mit Basically Wright hett he en Book vun sien Kompositionen för Kontrabass vörleggt, dat bi Hansen verleggt wurr. Richard Sandomir: Eugene Wright, Longtime Brubeck Quartet Bassist, Dies at 97. In: The New York Times. 8. Januar 2021, afropen an’n 9. Januar 2021 (engelsch).
Warnduorp is de Kreisstadt vun’n Kreis Warnduorp in’t Mönsterland in Westfalen. De Stadt liggt an de Eems, bi 28 km in’n Oosten vun Mönster. Warnduorp weer in’t Middelöller in de Hanse. Dat Autokennteken vun’n Kreis Warnduorp is WAF. In Warnduorp läwen circa 39.000 Inwahners. De Stadt is de Seet vun’t DOKR (Deutsche Olympiade-Komitee für Reiterei) un vun de Sportschool vun de Bundswehr. Einen/Müssingen Friäkenst Hotmer Milte Warnduorp Paul Spiegel (Vörmalig Präsident vun’n Zentraalroot vun de Juden in Düütschland) Heinrich Windelen (ehemaalsche Bundesminister ) Hans-Günter Winkler (Riedersmann un mährmaols Olympiawinner ) Warendorf. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Stadt Warendorf (hoochdüütsch) Websteed vun’t Theater am Wall (hoochdüütsch) Städer un Gemenen in den Kreis Warnduorp Aohlen | Bailen | Biäkem | Iängerlau | Iärswinkel | Ostbiäm | Sassenbiärg | Siänhuorst | Stewwert | Telligte | Üele | Warnduorp | Waussel
Robert William Holley (* 28. Januar 1922 in Urbana, Illinois, USA; † 11. Februar 1993 in Los Gatos, Kalifornien, USA) weer en US-amerikaansch Biochemiker. Holley gelung in dat Johr 1962 eerstmals de Isolierung vun en transfer-RNA, twee Jahre later sequenzeer he de Alanin-tRNA. 1968 kreeg he gemeensam mit Har Gobind Khorana un Marshall Warren Nirenberg den Nobelpries för Physiologie oder Medizin för de Interpretation des genetischen Codes und seiner Funktion bei der Proteinsynthese. Winfried R. Pötsch (Federführung), Annelore Fischer, Wolfgang Müller: Lexikon bedeutender Chemiker, Harri Deutsch 1989, S. 209 f. Gisela Baumgart: Holley, Robert William. In: Werner E. Gerabek, Bernhard D. Haage, Gundolf Keil, Wolfgang Wegner (Hrsg.): Enzyklopädie Medizingeschichte. De Gruyter, Berlin/New York 2005, ISBN 3-11-015714-4, S. 610 f. Holley up Commons Biographie up de Siet vun den Nobelpreis (engelsch)
Palmeros weern in’ Flamenco de Musiker vun en Flamenco-Ensemble nömmt, de den Rhythmus dör Klappen vun de Hann (Palmas) maken. Eenig good Palmeros sünd bannig fraagt, weil de typische Rhythmus vun de Flamenco nich unwesentlich vun de Qualität un de Musikalität vun de Palmeros afhängig is.
Berthe Marie Pauline Morisot (* 14. Januar 1841 in Bourges; † 2. März 1895 in Paris), ok Berthe Manet, weer en franzöössch Malerin vun den Impressionismus. Se stamm ut en riek franzöösch Familie un kreeg Privatünnericht in Malen un Teken. In de 1860er Johren weer se en Schölerin vun Camille Corot. Se hett aber den konventschonellen Stil vun hör Lehrer aflehnt un sück för de impressionistisch Aart vun de Maleree entscheedt. Se weer eng mit de Maler Édouard Manet befrüend, de hör tüschen 1868 un 1874 mehrfak malt hett. In de Maleree hett se sück Manet ok annähert, hett aber hör eegen selbständigen Stil, präägt vun luchthollig Farven, en stark Betonung vun graphisch Middel un en zart Geföhlsutdruck, bihollen. Berthe Morisot weer de eerste Fro in de Grupp vun de Impressionisten. Af 1874 nehm se mehrfak an de damals organiseert Impressionistenutstellen deel. 1877 hett se Eugène Manet, den Bröer vun Édouard Manet, heiraadt. In dat Johr dorop wurr hör Dochter Julie Manet boren. Mit fien Pinselstreek mal Berthe Morisot an leevsten Familienszenen, Fruen- un Kinnerporträts, Interieurs un Landschappen, ünner de sück faken Biller vun de Küst befinnen. Berthe Morisot gellt tosamen mit de US-amerikaansch Künstlerin Mary Cassatt as de bedüüdenst
John Stubblefield (* 4. Februar 1945 in Little Rock, Arkansas; † 4. Juli 2005 in Bronx, New York) weer en US-amerikaansch Jazz-Tenorsaxophonist un Flötist. John Stubblefield hett as Kind eerst Klaveer lehrt, wessel denn aber to dat Saxophon, truck later nah Chicago, wo he Enn’ vun de 1960er Jahre in dat AACM-Ümfeld mit Musikers as Joseph Jarman oder Lester Bowie arbeiten dee. 1971 truck he nah New York un Arbeit dorm it Charles Mingus un McCoy Tyner. 1972 hett he an Anthony Braxtons Produktion Town Hall (Trio & Quartet) 1972 mitwarkt, 1973 speel he bi Abdullah Ibrahim (Africa Space Program) un 1974 speel he för en körten Tiet in de Miles Davis Band, wo he up den Titel Calypso Frelimo to hören is, to finnen up dat Album Get Up With It. 1976 weer he Liddmaat vun de Band vun Nat Adderley. In de 1980er Johren harr he eegen Formationen; siet 1984 nehm he Alben ünner eegen Naam, meest för dat Enja-Label mit Musikers as Geri Allen, Cecil Bridgewater, Mulgrew Miller, Charnett Moffett, Hamiet Bluiett, Rufus Reid un Victor Lewis up. 1980 hett he an Kip Hanrahans Produktion Coup de Tete mitwarkt, 1983 weer he an de Produktion Impressions of